Ի՞նչ կորցրեց Հայաստանը Խաչատուրովի՝ ՀԱՊԿ քարտուղար նշանակվելով: Կորցրեց և շահեց որոշակի բան: Մեր իշխանությունը, փաստորեն, բարեկիրթ է այնքան, որ պիտանիության գործակիցը կորցրած, բայց համակարգին «բարեխղճորեն» ծառայածներին դեն չի նետում անպետք իրի նման: Տեղավորում է միջազգային կառույցներում աշխատանքի՝ երկրից հեռու: Հասկանալի է, նման կադրերին պետք է հեռու պահել՝ ժողովրդի աչքում իշխանությանը կրկին չվարկաբեկելու համար: Իսկ Զինված ուժերի գլխավոր շտաբի նախկին պետի գործունեության մեջ այդպիսի դրվագներ քիչ չեն: